Prostovoljno gasilsko društvo Žižki

Žižki 48 b

9232 Črenšovci

**ZADEVA: Povabilo k sodelovanju pri dobrodelni akciji**

Spoštovani!

Približujejo se praznični dnevi, zato ne smemo pozabiti na otroke, ki v tem času radi pokukajo v darilca, ki jih čakajo pod božičnim drevescem. Žal tega nekateri otroci ne morejo biti deležni. Prav to je nas, članice iz PGD Žižki, spet spodbudilo, da se s podporo domačega gasilskega društva pridružimo k dobrodelni akciji, ki se bo pričela v tem času in katera v naših krajih pridobiva na razsežnosti, to je akcija **»Božiček za en dan.«**

Akcija poteka tako, da lahko ljudje za izbranega otroka pripravijo darilo, takšno kot bi želeli, da ga prejmejo sami ali njihovi otroci**. »Božiček za en dan« postanemo tako, da si na spletni strani (**[**www.bozicekzaendan.si**](http://www.bozicekzaendan.si)**) izberemo otroka ter glede na spol in starost otroka pripravimo primerno darilno škatlo.**

**K akciji »Božiček za en dan« vabimo vse osnovne in srednje šole iz UE Lendava, gasilska, kulturna in druga društva. Predvsem pa k akciji vabimo otroke ter mladino.**

**Spodbuditi jih želimo, da obdarijo otroka, ki tega brez naše pomoči morda ne bo deležen.**

»Božički za en dan« lahko postanejo šole, razredi, skupine ali posamezniki.

**Akcija traja od 15. novembra do 3. decembra**. V soboto, 30.11. od 9.00 do 13.00 in v nedeljo, 1.12. od 9.00 do 11.00 bo odprto zbirno mesto v gasilskem domu Žižki. Možen pa je tudi termin po dogovoru.

V kolikor se boste odločili, da se akciji pridružite, Vas prosimo, da nam to sporočite na naslov: [**clanice.pgdzizki@gmail.com**](mailto:clanice.pgdzizki@gmail.com) **ali na telefonski številki 031 443 306 (Valerija).**

Cilj naše pobude je spodbuditi ljudi, da pomagajo drugim, saj so najboljši del človekovega življenja njegova mala, brezimena in pozabljena dela dobrote in ljubezni. Hvala za nesebično pomoč!

Vabimo Vas, da s skupnimi močmi na otroške obraze narišemo čim več nasmehov in socialno ogroženim družinam omogočimo še bolj čarobne praznične dni.

Z lepimi pozdravi,

ČLANICE A PGD ŽIŽKI